
                                           Z A P I S N I K
                 49. sjednice Vijeća Mjesnog odbora Peščenica,
        4.2.2025 u prostorijama mjesnog odbora PEŠČENICA,
        s početkom u 18:00 sati


NAZOČNI ČLANOVI VIJEĆA: 

Nina Šantić, Goran Kršnjavi , Sanja Balenović, Tomislav Hendija, Dean Joketović, Vlatka Bajzek Osman, Višnja Ferenčak

NENAZOČNI ČLANOVI VIJEĆA: nema 

[bookmark: _heading=h.tyjcwt]OSTALI NAZOČNI: nema


[bookmark: _heading=h.1fob9te]Predsjedava Nina Šantić, predsjednica Vijeća.

	Predsjednica konstatira da je nazočno 7 od ukupno 7 članova Vijeća, što znači da Vijeće može pravovaljano odlučivati, te otvara 49. sjednicu Vijeća Mjesnog odbora.

	Bez rasprave, jednoglasno Vijeće prihvaća tekst Zapisnika 48. sjednice Vijeća, održane 14.1.2025.bez izmjena.


	Vijeće jednoglasno utvrđuje

D N E V N I   R E D

   
1. Izvješće o radu VMO Peščenica za 2024. godinu
2. Program rada VMO Peščenica za 2025. godinu
3. Aktualna komunalna problematika.
4. Korištenje prostora MS
5.   	Razno: izvješća , pitanja i prijedlozi




1. Ad. 1. Izvješće o radu VMO Peščenica za 2024. godinu

Izvješće o radu VMO Peščenica jednoglasno prihvaćeno


IZVJEŠĆE O RADU
Vijeća mjesnog odbora Peščenica
za  2024. godinu


U 2024. godini rad Vijeća se odvijao u skladu sa Statutom Grada, Pravilima Mjesnog odbora, Poslovnikom o radu i Programom rada Vijeća. 
Sjednicama je prisustvovalo prosječno 7 članova Vijeća (100%). Nije bilo odgođenih , a niti prekinutih sjednica zbog nedovoljnog broja članova Vijeća.
Vijeće je u 2024. godini održalo  13  sjednica.
Prosječno vrijeme trajanje sjednice  bilo je 2:00 sata. 
Vijeće je na održanih 13 sjednica raspravljalo o ukupno 47 točaka
dnevnog reda.
Vijeće je donijelo ukupno 76 zaključka. 

Vijeće Mjesnog odbora Peščenica donijelo je sljedeće akte:
- Izvješće o radu Vijeća Mjesnog odbora Peščenica  za 2024.god. 
- Program rada Vijeća Mjesnog odbora Peščenica za 2024.god.
- Financijski plan Mjesnog odbora Peščenica za 2024 .god.
- Plan potreba MOPeščenica za 2024.
- Zaključak o izmjeni Plana  potreba za 2024.god.
- Prijedlog Zaključka o utrošku sredstava za 2024.
- Prijedlog  prioriteta za donošenje Plana malih komunalnih akcija za 2024. 
- Godišnji obračun Mjesnog odbora  Peščenica   za 2024.

Vijeće je dalo pozitivno mišljenje na 16 zahtjeva za povremeno korištenje prostora Mjesnog odbora Peščenica i 12 zahtjeva za jednokratno korištenje prostora.

- na  sjednicama Vijeće MO Peščenica raspravljalo je o zahtjevima građana, prijedlozima vijećnika, te slalo dopise nadležnim gradskim uredima.

Predsjednica Vijeća Peščenica sazivala je sjednice Vijeća u predviđenim rokovima,, predlagala dnevni red i predsjedavala svim sjednicama Vijeća u 2023. godini. Predsjednica i Vijeće surađivali su s predsjednikom Gradske četvrti Peščenica - Žitnjak  i  prisustvovali Koordinacijama predsjednika Gradske četvrti Peščenica - Žitnjak i predsjednika mjesnih odbora Gradske četvrti  Peščenica – Žitnjak.

Članovi Vijeća su svoj rad realizirali prvenstveno kroz sudjelovanje na sjednicama Vijeća, na koje su se redovito odazivali. Članovi su na sjednicama raspravljali i izjašnjavali se o svim pitanjima koja su bila na dnevnom redu te davali inicijative i prijedloge radi poboljšanja života građana na svom području. Također, organizirali su redovita tjedna dežurstva u sjedištu Mjesnog odbora  Peščenica  radi primanja građana i kontakata s građanima.
Vijeće je, u svom radu, nastojalo riješiti zahtjeve građana, te je poduzimalo mjere, u okviru svojih nadležnosti, kroz prijedloge za Plan malih komunalnih akcija i aktualnu komunalnu problematiku, upoznavanje Vijeća Gradske četvrti Peščenica - Žitnjak i nadležnih gradskih ureda sa zahtjevima i potrebama građana Mjesnog odbora  Peščenica, dostavljajući  zaključke  sa sjednica Vijeća Peščenica na postupanje.

Isto tako, na svojim sjednicama predsjednica je informirala članove Vijeća o  dobivenim odgovorima nadležnih gradskih tijela na proslijeđene zaključke Vijeća na koje su se nadležni očitovali te o svim poduzetim radnjama  vezanim uz poboljšanje uvjeta života građana s područja Mjesnog odbora.



Ad. 2. Program rada VMO Peščenica za 2025. godinu

Program rada VMO Peščenica za 2025. godinu jednoglasno usvojen

    Program rada
               Vijeća Mjesnog odbora Peščenica	
 za 2025.

a) Polazne odrednice

	Vijeće Mjesnog odbora Peščenica polazne odrednice svoga Programa rada temelji na najaktualnijim potrebama komunalnog, socijalnog i kulturnog standarda, koje je Vijeće uočilo u svome radu (pri tome se ne podrazumijeva samo nova problematika već i održavanje postojeće infrastrukture i standarda) uz stavljanje naglaska na posebnost i specifičnost Vijeća Mjesnog odbora  Peščenica.
	Naravno, polazne odrednice i ciljevi i zadaci programa rada Vijeća Mjesnog odbora Peščenica ovise o cjelovitom radu mjesne samouprave, odnosno o suradnji Vijeća s Vijećem Gradske četvrti Peščenica-Žitnjak. Stoga se polazne odrednice rada Vijeća Mjesnog odbora Peščenica kod definiranja problema i predlaganja njihovih rješenja kako komunalnog, tako i društvenog i kulturnog standarda, te organiziranja suradnje s građanima, uz ostalo, temelje i na suradnji Vijeća Mjesnog odbora Peščenica s Vijećem Gradske četvrti Peščenica-Žitnjak. Suradnja se pri tom podrazumijeva kroz primjenu propisane i opisane procedure rada Vijeća Mjesnog odbora Peščenica koja se odvija i pokreće od suradnje s građanima, poznavanja komunalne problematike, donošenja zaključaka na sjednicama i koordinacije predsjednika Vijeća Mjesnih odbora s predsjednikom Vijeća Gradske četvrti Peščenica-Žitnjak.

	Iz navedenog konteksta specificiraju se sljedeće polazne odrednice:

1. Održavanje komunalne infrastrukture
2. Pojačano održavanje, asfaltiranje i rekonstrukcija ulica.
3. Izgradnja i asfaltiranje parkirališta.
4. Uređenje i asfaltiranje pješačkih staza i nogostupa.
5. Regulacija prometa postavom prometne signalizacije.
6. Pojačanje postojeće javne rasvjete u ulicama.
7. Uređenje i opremanje dječjih igrališta potrebnim sadržajima.
8. Zaštita javnih zelenih površina i opremanje istih sadržajima (klupe, stolovi, koševi za otpatke i sl.).
9. Briga o problematici vezanoj uz zaštitu okoliša i sigurnost građana u Mjesnom odboru Peščenica.
10. Sve navedene polazne odrednice ovise o osnovnoj odrednici koja se prepoznaje po stupnju uspješnosti:
· suradnje Vijeća Mjesnog odbora Peščenica s građanima,
· suradnje Vijeća Mjesnog odbora Peščenica s Vijećem Gradske četvrti Peščenica-Žitnjak i Gradskim uredom za mjesnu samoupravu, promet, civilnu zaštitu, i sigurnost.

Navedene odrednice uvjetuju i usmjeravaju izravno uspješnost rada Vijeća Mjesnog odbora Peščenica a neizravno pridonose uspješnoj realizaciji rada Vijeća Gradske četvrti Peščenica-Žitnjak.


b) Glavni ciljevi

Iz navedenih polaznih odrednica, te na osnovi rada Vijeća Gradske četvrti Peščenica-Žitnjak vezanog uz prostor našeg mjesnog odbora, Vijeće Mjesnog odbora Peščenica postavlja sljedeće ciljeve:

1. Koordinirano u suradnji s građanima sustavno prikupljanje svih podataka bitnih za Mjesni odbor Peščenica o komunalnoj opremljenosti, uređenju prostora, komunalnom redu, zaštiti okoliša, javnog reda i mira, rada javnih službi te upoznavanje Vijeća Gradske četvrti Peščenica-Žitnjak i građana MO Peščenica s istim.
2. Koordinirano s Vijećem Gradske četvrti Peščenica-Žitnjak sustavno i kontinuirano planiranje rješavanja manjih komunalnih potreba koje Vijeće Mjesnog odbora Peščenica selektira i predlaže Vijeću Gradske četvrti kao prioritete programa MKA za tekuće i iduće razdoblje.
3. Uočavanje i predlaganje Vijeću Gradske četvrti i drugim nadležnim tijelima većih komunalnih problema na Mjesnom odboru Peščenica koji se ne mogu, zbog svoje obimnosti i složenosti, rješavati kroz program MKA i PKA.
4. Kontinuirano upoznavanje i praćenje osnovnih akata na kojima se temelji rad, organizacija i odlučivanje Vijeća Mjesnog odbora Peščenica.
5. Permanentno nastojanje za što učinkovitijom suradnjom Vijeća Mjesnog odbora Peščenica s Vijećem Gradske četvrti Peščenica-Žitnjak i Gradskim uredom za mjesnu samoupravu, promet, civilnu zaštitu i sigurnost.

c) Zadaci i rokovi

Na osnovi ovih, programom postavljanih ciljeva, Vijeće Mjesnog odbora Peščenica će u svome radu i na svojim sjednicama tijekom 2025. provoditi proceduralne postupke i donositi odgovarajuće akte u predviđenim rokovima, a naročito o sljedećim pitanjima:

1. Koordinacija i suradnja s Vijećem Gradske četvrti Peščenica-Žitnjak i s predsjednikom Vijeća Gradske četvrti Peščenica-Žitnjak u okviru propisane i opisane procedure (kontinuirano kroz cijelu godinu).
2. Kontinuirano praćenje aktualne komunalne problematike iz Plana komunalnih potreba Mjesnog odbora Peščenica naselje te, prema složenosti i razini rješavanja predlaganje rješavanja
a) prioriteta:
· Vijeću Mjesnog odbora Peščenica.
b) Prioriteta za PKA:
· Vijeću Gradske četvrti Peščenica-Žitnjak
     c)   Složenih i većih komunalnih potreba nadležnim tijelima Grada po propisanoj proceduri (kontinuirano  kroz cijelu godinu).

3. Davanje mišljenja o prijedlozima akata i programima koja od Vijeća Mjesnog odbora Peščenica zatraži Vijeće Gradske četvrti Peščenica-Žitnjak ili druga nadležna gradska tijela, te prihvaćanje programa i akata na znanje o kojima navedena tijela informiraju Vijeće Mjesnog odbora Peščenica (kada bude zatražena i ponuđena).
4. Raspravljanje i donošenje zaključaka na sjednicama Vijeća na osnovi prijedloga stanovnika Mjesnog odbora Peščenica (kontinuirano kroz cijelu godinu).
5. Predlaganje prioriteta za donošenje Plana komunalnih aktivnosti Gradske četvrti Peščenica -Žitnjak za 2026. (listopad  2025)
6. Donošenje Plana MKA za 2026 za Mjesni odbor Peščenica ( listopad 2025)
7. Donošenje Financijskog plana Vijeća Mjesnog odbora Peščenica za 2026. (prosinac 2025)
8. Donošenje Izvješća o radu Vijeća Mjesnog odbora Peščenica za 2024. (veljača-ožujak 2025.)
9. Donošenje Programa rada Vijeća Mjesnog odbora Peščenica za 2025. (veljača 2025.)
10. Donošenje Godišnjeg izvješća o izvršenju financijskog plana  Vijeća Mjesnog odbora Peščenica za 2025. (lipanj - srpanj 2025)
11. Sudjelovanja i predlaganje u donošenju prostornih, urbanističkih i detaljnih planova Grada Zagreba (PUP, GUP, UPU) kada se odnose na prostor Mjesnog odbora Peščenica (prema dospijeću prijedloga).
12. Raspravljanje i predlaganje rješavanja problema o zaštiti okoliša, sigurnosnom i društvenom standardu građana Mjesnog odbora Peščenica (kontinuirano kroz cijelu godinu). 

Izvršenje zadatka u predviđenim rokovima treba shvatiti aproksimativno jer ovise od više činitelja, a naročito o:
· dosegnutoj razini odvijanja propisanog i opisanog rada Vijeća Mjesnog odbora Peščenica.
· suradnji Vijeća Mjesnog odbora Peščenica s Vijećem Gradske četvrti Peščenica-Žitnjak i s predsjednikom Vijeća Gradske četvrti.
· suradnji Vijeća Mjesnog odbora s građanima Mjesnog odbora Peščenica, te o izvršenju proračunskih stavki koje se odnose na Mjesnu samoupravu Grada Zagreba.
· 

Ad.3. Aktualna komunalna problematika.


· Prijedlog  iscrtavanja jednog parkirnog mjesta u Harambašićevoj  kod br. 37  ( na mjestu uklonjenog Tisak kioska)
· [bookmark: _heading=h.30j0zll]Prijedlog za Pilot projekt „touch“ na displayu za slijepe na tramvajskoj stanici Zvonimirova–Harambašićeva ili na svim tramvajskim stanicama od Draškovićeve do Harambašićeve.

Nakon rasprave u kojoj sudjeluju svi Vijeće jednoglasno donosi 




ZAKLJUČAK
O rješavanju aktualne komunalne problematike 


Vijeće mjesnog odbora Peščenica , predlaže Vijeću Gradske četvrti Peščenica Žitnjak da od nadležnog gradskog tijela zatraži 

Iscrtavanje jednog uzdužnog parkirnog mjesta u Harambašićevoj kod kbr. 37 (na mjestu uklonjenog Tisak kioska)


Ovaj zaključak dostavit će se Vijeću Gradske četvrti Peščenica-Žitnjak na daljnje postupanje.


ZAKLJUČAK
O rješavanju aktualne komunalne problematike 


Vijeće mjesnog odbora Peščenica , predlaže Vijeću Gradske četvrti Peščenica Žitnjak da od nadležnog gradskog tijela zatraži 

Prijedlog za Pilot projekt „touch“ na displayu za slijepe na tramvajskoj stanici Zvonimirova –Harambašićeva ili na svim tramvajskim stanicama ruta  Draškovićeva - Harambašićeva.
koji bi pritiskom na gumb zvučno signalizirao koji broj tramvaja uskoro stiže i za koliko minuta.

Ovaj zaključak dostavit će se Vijeću Gradske četvrti Peščenica-Žitnjak na daljnje postupanje.




Ad.4. Korištenje prostora MS

Predsjednica Vijeća Nina Šantić ističe da su za ovu sjednicu zaprimili 3 zahtjeva za korištenje prostora Mjesne samouprave i to:

· Udruga sportske rekreacije „Tri generacije“ 
· Radna udruga kreativnosti RUK
· Udruga KRUZEJ

Nakon rasprave Vijeće jednoglasno donosi 

ZAKLJUČAK 
                                                      O korištenju prostora

 Vijeće Mjesnog odbora Peščenica, odobrava povremeno  korištenje prostora Udruzi sportske rekreacije „Tri generacije  ( dvorana ) ponedjeljkom i četvrtkom od 
16:00-18:00h

ZAKLJUČAK 
                                                      O korištenju prostora

 Vijeće Mjesnog odbora Peščenica, odobrava povremeno  korištenje prostora Radnoj udruzi kreativnosti RUK ( dvorana ) ponedjeljak i petak  od 10:00-11:30h

ZAKLJUČAK 
                                                      O korištenju prostora

 Vijeće Mjesnog odbora Peščenica, odobrava povremeno  korištenje prostora Udruzi KRUZEJ  ( prostorija broj 4) subotom  od 10:00-12:00 h

U slučaju  potrebe za korištenje dvorane korisnik treba napisati zahtjev za jednokratno
korištenje prostora. 


Ad. 5.   Razno: izvješća, pitanja i prijedlozi.

Predsjednica Vijeća Nina Šantić, ističe da su za izvješća od Gradskog ureda za mjesnu samoupravu, promet, civilnu zaštitu i sigurnost zaprimili:

· Informaciju – nestabilna sprava uza vježbalište u Čerininovoj 
· Informaciju – zauzimanje javne površine  Harambašićeva 31 
· Informacija – zaključak VMO  postupanje ( detektiranje pucanja vodovodnih cijevi u Štriginoj
· Informacija – zaključak VMO –postupanje ( deretizacija na području MO Peščenica)

Budući da više  nije bilo dodatnih pitanja niti prijedloga Vijećnika, predsjednica zaključuje sjednicu.

[bookmark: _heading=h.gjdgxs]Dovršeno u  18:45 sati.

Sljedeća sjednica Vijeća zakazana je za 4.3.2025, utorak u 18:00 sati

KLASA:024-08/25-003/328
URBROJ:251-13-11-11/003-25-2
Zagreb, 4. veljače 2025.

Zapisnik sastavili

Zdenko Krpina i Nina Šantić			                  
        Predsjednica
   			                     			Vijeća Mjesnog odbora Peščenica
[bookmark: _GoBack] 							                    Nina Šantić
 				                                                                                           
